જો બિન અનામત વર્ગના પ્રમાણપત્ર આપવા માટે અધિકારી ઇનકાર કરે કે ખોટુ પ્રમાણપત્ર આપ્યું હોવાનું લાગે તો તેમનાથી ઉપલા અધિકારી સમક્ષ અપીલની જોગવાઇ પણ રાખવામાં આવી છે. કલેકટરના અધ્યક્ષ સ્થાને કમિટી સમગ્ર પધ્ધતિના અમલમાં જે મુશ્કેલીઓ હશે તેનું નિવારણ કરશે. પ્રમાણપત્રના રેકર્ડની જાળવણી તે આપનારા અધિકારીની રહેશે તેમ પણ સામાજિક ન્યાય અને અધિકારીતા વિભાગના અધિક સચિવ કે.જી. વણઝારા દ્વારા બહાર પડાયેલા ઠરાવમાં જણાવાયું છે. આ યોજનાઓનો લાભ જૈન, મુસ્લિમ કે ખ્રિસ્તી સહિતના જે વર્ગને અનામતનો લાભ નહીં મળતો હોય તેવા લઘુમતી વર્ગને પણ લાભ મળશે.